钦定古今图书集成/理学汇编/经籍典/第185卷 > 汉董仲舒春秋繁露二 > 《盟会要》
## 钦定古今图书集成/理学汇编/经籍典/第185卷 > 汉董仲舒春秋繁露二 > 《盟会要》

至。意虽难喻，盖圣人者，贵除天下之患，贵除天下之
患，故《春秋》重而书天下之患，偏矣。以为本于见天下
之所以致患，其意欲以除天下患。何谓哉？天下者无
患，然后性可善，性可善然后清廉之化流，清廉之化
流，然后王道举，礼乐兴，其心在此矣。《传》曰：“诸侯相聚，
而明君子修国，曰：‘此将率为也哉’！”是以君子以天下
为忧也，患乃至于弑君三十一，亡国五十二，细恶不
绝之所致也，辞已喻矣。故曰：“立义以明尊卑之分，强
干弱枝，以明大小之职，别嫌疑之行，以明正世之义，
采摭托意，以矫失礼，善无小而不举，恶无小而不去，
以纯其美，别贤不肖，以明其尊，亲近以来远，因其国
而容天下”，名何等物，不失其理，公心以是非，赏善诛
恶而王泽洽，始于除患，正一而万物备。故曰“大矣哉。
其别两言而管天下”，此之谓也。